ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΤΕΤΑΡΤΟ _ Αρ. Φύλλου 268 

12 Μαΐου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Αναγνώριση αγροτικού δρόμου ως κύριου Δημοτικού 
μεταξύ Δ.Δ. Βαλτετσίου και έδρας Δήμου Βαλτε¬ 
τσίου. 1 

Αλλαγή χρήσης τμήματος του αριθμ. 1837α κοινόχρη¬ 
στου χερσολείβαδου του οικισμού Μαυροβούνιου 

εμβαδού 4000 μ2. 2 

Κήρυξη αναδασωτέας έκτασης 8,7 στρεμμάτων στη 
θέση «Κατσαρού» περιφέρειας Δήμου Σκιάθου Νο¬ 
μού Μαγνησίας. 3 


ΑΠΟΦΑΣΕΙ Σ 

Αριθ. 1210 (1) 

Αναγνώριση αγροτικού δρόμου ως κύριου Δημοτικού με¬ 
ταξύ Δ.Δ. Βαλτετσίου και έδρας Δήμου Βαλτετσίου. 

Ο ΝΟΜΑΡΧΗΣ ΑΡΚΑΔΙΑΣ 
Έχοντας υπόψη: 

1. Τον Ν. 3200/55 «Περί διοικητικής αποκεντρώσεως ό¬ 
πως ισχύει». 

2. Τις διατάξεις του από 24.5.1985 (ΦΕΚ 270Δ785) 
Π.Δ/τος «Περί τροποποιήσεως των όρων και περιορισμών 
δόμησης των γηπέδων των κειμένων εκτός των ρυμοτομι¬ 
κών σχεδίων των πόλεων και εκτός των ορίωντων νομίμως 
υφισταμένων προ του 1923 οικισμών». 


3. Τις διατάξεις του άρθρου 4 του Νόμου 3406/1927 
(Δημοτικοί και Κοινοτικοί οδοί είναι οι ενούσαι χωρία του 
αυτού Δήμου ή Κοινότητας προς άλληλα ή χωρία ομόρων 
Δήμου ή Κοινοτήτων προς Εθνικός ή επαρχιακός οδούς). 

4. Το αριθ. πρωτ. 7977/26.11.1999 έγγραφο της Νομαρ¬ 
χιακής Αυτοδιοίκησης σύμφωνα με το οποίο διαβιβάσθη¬ 
κε στην Υπηρεσία μας η αριθ. 196/1999 απόφαση του Δη¬ 
μοτικού Συ μβουλίου του Δήμου Βαλτετσίου, προκειμένου 
να χαρακτηρισθεί ως Δημοτικός δρόμος ο αγροτικός 
δρόμος που συνδέει την εθνική οδό Τρίπολης - Καλαμά¬ 
τας με τον οικισμό. 

5. Το γεγονός ότι, μετά την δημιουργία των νέων Δήμων 
«Καποδίστρια» το Δημοτικό Διαμέρισμα Βαλτετσίου Δή¬ 
μου Βαλτετσίου δεν συνδέεται με αναγνωρισμένη δημοτι¬ 
κή οδό με την έδρα του Δήμου που είναι η κάτω Ασέα. 

6. Την γνωμοδότηση του Συμβουλίου ΠΕ.ΧΩ.Δ.Ε. Νο¬ 
μού Αρκαδίας (πρακτικό 7/27.4.2000), αποφασίζουμε: 

Χαρακτηρίζουμε την αγροτική οδό που ενώνει την ε¬ 
παρχιακή οδόΤριπόλεως Βαλτετσίου με την επαρχιακή ο¬ 
δό Τριπόλεως - Καλαμάτας ως κύρια δημοτική οδός, ό¬ 
πως φαίνεται αυτή χρωματισμένη στο τοπογραφικό διά¬ 
γραμμα με κλίμακα 1:50.000. 

Από την παρούσα απόφαση ουδεμία δαπάνη προκύπτει 
εις βάρος του Δημοσίου. 

Η παρούσα απόφαση να δημοσιευθεί στην Εφημερίδα 
της Κυβερνήσεως και ισχύει μετά την δημοσίευσή της. 

Τρίπολη, 2 Μαΐου 2000 

Ο Νομάρχης 
ΠΑΝ. ΓΙΑΝΝΟΠΟΥΛΟΣ 

Αρίθ. 428 (2) 

Αλλαγή χρήσης τμήματος του αριθμ. 1837α κοινόχρη¬ 
στου χερσολείβαδου του οικισμού Μαυροβούνιου εμ- 
βαδού 4000μ2. 

Ο ΝΟΜΑΡΧΗΣ ΠΕΛΛΑΣ 

Έχοντας υπόψη: 

1Τις διατάξεις του Π.Δ. 30/96 (ΦΕΚ 21/Α796) «Κώδικα 
Νομαρχιακής Αυτοδιοίκησης». 

2. - Την αριθμ. 101/97 (ΦΕΚ 1261/Β797) απόφαση του 
Ν.Σ. Πέλλας. 

3. - Τον 1512/85 (ΦΕΚ 4Α785) για τροποποίηση και συ¬ 
μπλήρωση Πολεοδομικών διατάξεων κ.λπ., και ειδικά το 
άρθρο 3 «Περί καθορισμού χρήσεων παραχωρουμένων 
δημοτικών εκτάσεων». 

4. - Τις διατάξεις του άρθρου 29Α του Ν. 1558/85 όπως 
αυτό προστέθηκε με το άρθρο 27 του Ν. 2081/92 (ΦΕΚ 
154/Α'). 

5. - Το από 17 Ιουλίου 1923 Νομοθετικό Διάταγμα «Περί 
σχεδίων πόλεων, κωμών, και οικισμών του Κράτους κ.λπ.» 
όπως ισχύει σήμερα. 

6. - Το υπ’ αριθμ. Φ10.3/9482/9.9.98 έγγραφο του Ε.Ο.Τ. 

7. - Το υπ’ αριθμ. 2108/7.10.98 έγγραφο της Δ/νσεως Δα¬ 
σών Τμήμα Δασαρχείου Έδεσσας. 

8. - Το υπ’ αριθμ. 3640/3.9.98 έγγραφο της \Ζ Εφορείας 
Προϊστορικών και Κλασικών αρχαιοτήτων. 

9. - Την αρίθμ. 98/98 απόφαση του Δημοτικού Συμβουλί¬ 
ου Σκύδρας (Πρακτικό 4/98). 


10. - Το αριθμ. ΔΥΠ/Β3/Φ43α/6680/20.9.99 έγγραφο της 
Δ/νσης Υγείας - Πρόνοιας. 

11. - Το αριθμ. 11675/18.12.1998 έγγραφο της Δ/σεως 
Γεωργίας Τμήμα Πολ. Γης. 

12. - Το αριθ. 315/14.8.98 έγγραφο του Υπουργείου Οι¬ 
κονομικών, Κτηματική Υπηρεσία Ν. Πέλλας. 

13. Το αριθμ. 2018/2000 έγγραφο της Περιφέρειας Κε¬ 
ντρικής Μακεδονίας, Γενική Δ/νση Περιφέρειας, Δ/νση 
Τοπικής Αυτ/σης και Δ/σης Ν. Πέλλας, Τμήμα Τοπικής 
Αυτ/σης και Ν.Π.Δ.Δ., αποφασίζουμε: 

Καθορίζουμε τμήμα του αριθμ. 1837α κοινόχρηστου 
χερσολείβαδου του οικισμού Σεβαστειανών εμβαδού 
4000 μ2 όπως αυτό απεικονίζεται στο συνημμένο στην πα¬ 
ρούσα απόφαση τοπογραφικό διάγραμμα με κλίμακα 
1:1000 που θεωρήθηκε από τον Διευθυντή της Διευθύν- 
σεως Τεχνικών Υπηρεσιών Νομού Πέλλας με την από 5 
Απριλίου 2000 πράξη του για την ίδρυση σταυλικών εγκα¬ 
ταστάσεων από τον Αποστόλου Γεώργιο του Ιωσήφ. 

Η απόφαση αυτή δεν απαλλάσσει τον ενδιαφερόμενο 
από την υποχρέωση λήψης των σχετικών αδειών. 

ΑΡΘΡΟ 2ο 

Η απόφαση αυτή με το συνημμένο τοπογραφικό διά¬ 
γραμμα να δημοσιευθεί στην Εφημερίδα της Κυβερνή- 
σεως. 

Έδεσσα, 5 Απριλίου 2000 

Ο Νομάρχης 
ΜΙΧΑΗΛ ΚΑΡΑΜΑΝΗΣ 

Αριθ.901 (3) 

Κήρυξη αναδασωτέας έκτασης 8,7 στρεμμάτων στη θέση 
«Κατσαρού» περιφέρειας Δήμου Σκιάθου Νομού Μα¬ 
γνησίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΘΕΣΣΑΛΙΑΣ 

Έχοντας υπόψη: 

1Τις δ/ξεις για Διοικητική Αποκέντρωση. 

2. - Τις δ/ξεις του άρθρ. 117 παρ. 3 του Συντάγματος. 

3. - Τις δ/ξεις του Ν. 998/79 «Περί προστασίας Δασών 
κ,λπ.» και ειδικότερα: α) Του αρθρ.41 παρ. 1, β) του αρ- 
θρ.38 παρ. 1. 

4. - Τις δ/γές του Υπουργείου Γεωργίας: 

α) 160417/1180/8.7.80, &) 182447/3049/24.9.80. 

5. - Την αριθμ. 338/3.4.2000 πρόταση του Δασαρχείου 
Σκοπέλου με την οποία προτείνεται η κήρυξη της έκτασης 
που αναφέρεται στο θέμα ως αναδασωτέας. 

6. - Του Ν. 2503/30.5.97 «Περί διοίκησης, αποκέντρω¬ 
σης, στελέχωσης της Περιφέρειας κ.ά. δ/ξεις». 

7. - Την αριθμ. 2155/29.8.97 απόφαση του Γενικού Γραμ- 
ματέα της Περιφέρειας Θεσσαλίας περί εξουσιοδοτή- 
σεως των Δ/ντών Δασών των Νομών της Περιφέρειας να 


υπογράφουν με εντολή του αποφάσεις για την κήρυξη α¬ 
ναδασωτέων εκτάσεων, αποφασίζουμε: 

1. Κηρύσσουμε αναδασωτέα με σκοπό τη διατήρηση 
του χαρακτήρα της ως δάσους και την αποκατάσταση με 
φυσική αναγέννηση της βλάστησης που κάηκε την Δημο¬ 
τική έκταση έκταση με δασικό χαρακτήρα, εμβαδού 8,7 
στρεμ., που βρίσκεται στη θέση «Κατσαρού» Περιφέ¬ 
ρειας Δήμου Σκιάθου και προσδιορίζεται από τα στοιχεία 
Α, Β,... Ν, Α και έχει όρια: 

Ανατολικά: Δημοτικό δάσος και ελαιώνας. 

Δυτικά: Δημοτικό δάσος και αγρός. 

Βόρεια: Ελαιώνας. 

Νότια: Δημοτικό δάσος, 

όπως φαίνεται στο συνημμένο διάγραμμα, που αποτε¬ 
λεί αναπόσπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 12 Απριλίου 2000 

Με εντολή Γενικού Γραμματέα Περιφέρειας 
Ο Διευθυντής Δασών 
ΕΥΣΤ. ΣΤΑΘΑΡΑΚΟΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




